Odense Adresse-Contoirs Efterretninger, 1832-06-06
Ligeledes kan det tillades enhver af Byens Handlende, frit i 3 Dage efter Skibets Udlysning, at lade deres Kjøbmandsvarer, saasom Trælast, Brænde, Jern, Møllestene, o. s. v. henligge paa Havnepladsen, men efter bemeldte TidsForløb erlægges for hvert Døgn, Varerne henligge, den ved Taxt bestemte Betaling. Bygningstømmer eller andre Materialier maa ei henlægges paa Havnevæsenets Grund, uden at saadant i Forveien, er anmeldt for Havnefogden, og af ham dertil er bleven anviist Leilighed. Hvo, som handler herimod, erlægger dobbelt Pladsleie, og skulde saadant Gods, paa Havnefogdens Opfordring, ikke ved Eieren vorde bortskaffet, erlægges derfor Mulct fra 2 Rbd. til 10 Rbd. Sølv, og kan Havne commissionen da lade Godset bortføre for Eierens Regning, eller lade det bortsælge ved offentlig Auction, for at erholde Bøder og Omkostninger betalte, hvis Eieren vægrer sig ved disses Betaling. Nye Fartøiers Bygning paa den ved Skibbroen værende Plads maa ei foretages, uden foregaaende Tilladelse fra Havnecommissionen, der i saa Fald meddeler Havnefogden den fornødne Forholdsordre. Ligeledes maa Fartøiers Reengjøring, Kjølhaling, Fortømring eller Ophugning, samt Vinterlægning ikke foretages paa andre end de Steder, som blive Vedkommende anviste af Havnefogden, til hvem de derom have at henvende sig, og iagttages ved berørte Arbeider, at Spaaner eller anden Ureenlighed ikke opfylder Havnen, men henføres til det Sted, som Havnefogden anviser. Videre iagttages, at Flaader, Touge, eller hvad andet, som bruges ved Fortømring, Digtning eller Kjølhaling, saavidt muligt, ikke ere til Hinder for Farten i Havnen. For Forseelser herimod bødes hvergang fra 2 Rbd. til 10 Rbd. Sølv efter Omstændighederne. Havnecommissionen er, naar Nødvendigheden udfordrer det, berettiget at forelægge Vedkommende en vis Tid, inden hvilken foranførte Arbeider skulle være tilendebragte, under en passende daglig Mulct. Jngen Ureenlighed, af hvad Navn nævnes kan, Stene, eller deslige, maa udkastes i Havnen, enten fra Skibe, Baade, Vogne eller paa hvilkensomhelst anden Maade, enten i aabent Vand eller paa Jis, under Mulct fra 1 Rbd. til 10 Rbd. Sølv, efter Omstændighederne, og skadesløs Godtgjørelse for den derved foranledigede Oprensning. Beskadigelse paa Havnens Skibbroe, Pæle, Mudder maskine eller Andet, samme tilhørende, erstattes efter uvillige Mænds Skjøn, og, ifald det er skeet med Forsæt, an sk. sees desuden den Skyldige med en Mulct fra 2 Rbd. til 20 Rbd. Sølv, efter Skadens Beskaffenhed. Desuden maa ingen fastgjøre noget ved Havnens Muddermaskine og Pramme, eller støde, stikke eller hage i disse eller de dertil hørende Redskaber, alt under Mulct fra 1 Mk. til 1 Rbd. Sølv, foruden Skadens Erstatning. Skulde den begaaede Forseelse være af den Beskaffenhed, at den, efter den øvrige Lovgivning, kunde egne sig til større Straf end den herved bestemte, bliver den Skyldige i Overeensstemmelse dermed at drage til Ansvar. Gamle eller til Prammen sløifede Fartøier maa ei ligge i Havnen eller ved Skibbroen til Brug som Pakhuus eller i andet Øiemed, uden Havnecommissionens Tilladelse og Anviisning. Naar noget utjenstdygtigt Skib findes til Hinder i Havnen, og samme ikke, efter Havnecommissionens Opfordring, bliver af Eieren inden den forelagte Tid bort halet til et anviist Sted, skal Havnecommissionen besørge det bortført paa Eierens Bekostning. Eieren skal desuden svare en Mulct fra 5 Rbd. til 20 Rbd. Sølv efter Omstændighederne, for hver Dag, han har undladt at iværksætte Havnecommissionens Anordning, ligesom han og maa blive ansvarlig for al den Skade og alle de Bekostninger, hans Forsømmelse medfører.